CELEX: 32005D0687
Language: el
Date: 2005-09-29 00:00:00
Title: 2005/687/EK: Απόφαση της Επιτροπής, της 29ης Σεπτεμβρίου 2005, για την τυποποιημένη μορφή των εκθέσεων σχετικά με τις δραστηριότητες των δικτύων των αξιωματικών συνδέσμων μετανάστευσης και με την κατάσταση στη χώρα υποδοχής όσον αφορά θέματα σχετικά με την παράνομη μετανάστευση [κοινοποιηθείσα υπό τον αριθμό Ε(2005) 1508]

8.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 264/8
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 29ης Σεπτεμβρίου 2005
   για την τυποποιημένη μορφή των εκθέσεων σχετικά με τις δραστηριότητες των δικτύων των αξιωματικών συνδέσμων μετανάστευσης και με την κατάσταση στη χώρα υποδοχής όσον αφορά θέματα σχετικά με την παράνομη μετανάστευση
   
      [κοινοποιηθείσα υπό τον αριθμό Ε(2005) 1508]
   
   (Τα κείμενα στην αγγλική, γαλλική, γερμανική, ελληνική, εσθονική, ισπανική, ιταλική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική γλώσσα είναι τα μόνα αυθεντικά)
   (2005/687/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 377/2004 του Συμβουλίου, της 19ης Φεβρουαρίου 2004, για τη δημιουργία δικτύου αξιωματικών συνδέσμων μετανάστευσης (1), και ιδίως το άρθρο 6 παράγραφος 2,
   Εκτιμώντας τα ακόλουθα:
   
               (1)
            
            
               Οι εκθέσεις που απαιτούνται βάσει του άρθρου 6 παράγραφος 1 του κανονισμού (ΕΚ) αριθ. 377/2004 θα πρέπει να δίνουν τη δυνατότητα στην Επιτροπή να καταρτίζει την έκθεση αξιολόγησής της σχετικά με την κατάσταση που επικρατεί σε τρίτες χώρες στις οποίες είναι τοποθετημένοι οι αξιωματικοί σύνδεσμοι μετανάστευσης καθώς και την ετήσια έκθεσή της σχετικά με την ανάπτυξη κοινής πολιτικής για την παράνομη μετανάστευση, την παράνομη διακίνηση και την εμπορία ανθρώπων, τα εξωτερικά σύνορα και την επαναπροώθηση των παρανόμως διαμενόντων.
            
         
               (2)
            
            
               Η μορφή των εκθέσεων θα πρέπει επομένως να αντικατοπτρίζει αυτούς τους στόχους όσον αφορά τη φύση των πληροφοριών που θα πρέπει να περιλαμβάνονται.
            
         
               (3)
            
            
               Όσον αφορά την Ισλανδία και τη Νορβηγία, η παρούσα απόφαση συνιστά ανάπτυξη των διατάξεων του κεκτημένου του Σένγκεν, κατά την έννοια της συμφωνίας που συνάφθηκε από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών με τη θέση σε ισχύ, την εφαρμογή και την ανάπτυξη του κεκτημένου Σένγκεν (2), πράγμα το οποίο εμπίπτει στον τομέα που αναφέρεται στο άρθρο 1 σημεία Α και Ε της απόφασης 1999/437/ΕΚ του Συμβουλίου, της 17ης Μαΐου 1999, σχετικά με ορισμένες λεπτομέρειες εφαρμογής της συμφωνίας που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών, με την υλοποίηση, την εφαρμογή και την ανάπτυξη του κεκτημένου του Σένγκεν (3).
            
         
               (4)
            
            
               Όσον αφορά την Ελβετία, η παρούσα απόφαση συνιστά ανάπτυξη του κεκτημένου του Σένγκεν, κατά την έννοια της συμφωνίας που συνάφθηκε από την Ευρωπαϊκή Ένωση, την Ευρωπαϊκή Κοινότητα και την Ελβετική Συνομοσπονδία για τη σύνδεση της τελευταίας με την υλοποίηση, την εφαρμογή και την ανάπτυξη του κεκτημένου του Σένγκεν, πράγμα το οποίο εμπίπτει στον τομέα που αναφέρεται στο άρθρο 4 παράγραφος 1 της απόφασης 2004/860/ΕΚ του Συμβουλίου, της 25ης Οκτωβρίου 2004, για την υπογραφή εξ ονόματος της Ευρωπαϊκής Κοινότητας και την προσωρινή εφαρμογή ορισμένων διατάξεων της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (4).
            
         
               (5)
            
            
               Σύμφωνα με το άρθρο 5 του πρωτοκόλλου για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία αποφάσισε να ενσωματώσει τον κανονισμό (ΕΚ) αριθ. 377/2004 στη δανική νομοθεσία. Επομένως, ο κανονισμός (ΕΚ) αριθ. 377/2004 είναι δεσμευτικός για τη Δανία στο διεθνές δίκαιο.
            
         
               (6)
            
            
               Σύμφωνα με το άρθρο 5 του πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, που έχει προσαρτηθεί ως παράρτημα στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, καθώς και με το άρθρο 8 παράγραφος 2 της απόφασης 2000/365/EΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (5), το Ηνωμένο Βασίλειο συμμετέχει στον κανονισμό (EΚ) αριθ. 377/2004 και κατά συνέπεια στην παρούσα απόφαση.
            
         
               (7)
            
            
               Σύμφωνα με το άρθρο 5 του πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, που έχει προσαρτηθεί ως παράρτημα στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, καθώς και με το άρθρο 6 παράγραφος 2 της απόφασης 2002/192/EΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (6), η Ιρλανδία συμμετέχει στον κανονισμό (EΚ) αριθ. 377/2004 του Συμβουλίου και κατά συνέπεια στην παρούσα απόφαση.
            
         
               (8)
            
            
               Η συμμετοχή του Ηνωμένου Βασιλείου και της Ιρλανδίας στην παρούσα απόφαση, σύμφωνα με το άρθρο 8 παράγραφος 2 της απόφασης 2000/365/EΚ και με το άρθρο 6 παράγραφος 2 της απόφασης 2002/192/EΚ συνδέεται με τις ευθύνες της Κοινότητας να λαμβάνει μέτρα αναπτύσσοντας τις διατάξεις του κεκτημένου του Σένγκεν κατά της οργανωμένης λαθρομετανάστευσης στα οποία συμμετέχουν το Ηνωμένο Βασίλειο και η Ιρλανδία.
            
         
               (9)
            
            
               Η παρούσα απόφαση αποτελεί πράξη που βασίζεται στο κεκτημένο του Σένγκεν ή αναφέρεται σε αυτό, κατά την έννοια του άρθρου 3 παράγραφος 1 της πράξης προσχώρησης του 2003,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η έκθεση που απαιτείται από τον κανονισμό (ΕΚ) αριθ. 377/2004 θα έχει τη μορφή που ορίζεται στο παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στο Βασίλειο του Βελγίου, στην Τσεχική Δημοκρατία, στην Ομοσπονδιακή Δημοκρατία της Γερμανίας, στη Δημοκρατία της Εσθονίας, στην Ελληνική Δημοκρατία, στο Βασίλειο της Ισπανίας, στη Γαλλική Δημοκρατία, στην Ιρλανδία, στην Ιταλική Δημοκρατία, στη Δημοκρατία της Κύπρου, στη Δημοκρατία της Λετονίας, στη Δημοκρατία της Λιθουανίας, στο Μεγάλο Δουκάτο του Λουξεμβούργου, στη Δημοκρατία της Ουγγαρίας, στη Δημοκρατία της Μάλτας, στο Βασίλειο των Κάτω Χωρών, στη Δημοκρατία της Αυστρίας, στη Δημοκρατία της Πολωνίας, στην Πορτογαλική Δημοκρατία, στη Δημοκρατία της Σλοβενίας, στη Σλοβακική Δημοκρατία, στη Δημοκρατία της Φινλανδίας, στο Βασίλειο της Σουηδίας, στο Ηνωμένο Βασίλειο της Μεγάλης Βρετανίας και Βορείου Ιρλανδίας.
   
      Βρυξέλλες, 29 Σεπτεμβρίου 2005.
      
         
            Για την Επιτροπή
         
         Franco FRATTINI
         
         
            Αντιπρόεδρος
         
      
   
   
      (1)  ΕΕ L 64 της 2.3.2004, σ. 1.
   
      (2)  ΕΕ L 176 της 10.7.1999, σ. 36.
   
      (3)  ΕΕ L 176 της 10.7.1999, σ. 31.
   
      (4)  ΕΕ L 370 της 17.12.2004, σ. 78.
   
      (5)  ΕΕ L 131 της 1.6.2000, σ. 43.
   
      (6)  ΕΕ L 64 της 7.3.2002, σ. 20.
   
      ΠΑΡΑΡΤΗΜΑ
      Έκθεση σχετικά με τις δραστηριότητες των δικτύων των αξιωματικών συνδέσμων μετανάστευσης και με την κατάσταση στη χώρα υποδοχής όσον αφορά θέματα σχετικά με την παράνομη μετανάστευση
      
                  Χώρα υποδοχής:
               
               
                   
               
            
                  Κράτος μέλος που υποβάλλει την έκθεση:
               
               
                   
               
            
                  Περίοδος αναφοράς:
               
               
                   
               
            ΕΙΣΑΓΩΓΗ
      Σύμφωνα με το άρθρο 6 παράγραφος 1 του κανονισμού (ΕΚ) αριθ. 377/2004 του Συμβουλίου, της 19ης Φεβρουαρίου 2004, για τη δημιουργία δικτύου αξιωματικών συνδέσμων μετανάστευσης (στο εξής: κανονισμός), «Το κράτος μέλος που προεδρεύει του Συμβουλίου της Ευρωπαϊκής Ένωσης ή, εάν το εν λόγω κράτος μέλος δεν εκπροσωπείται στη χώρα ή την περιοχή, το κράτος μέλος που ασκεί την προεδρία, υποβάλλει, κατά το τέλος εκάστου εξαμήνου, έκθεση προς το Συμβούλιο και την Επιτροπή σχετικά με τις δραστηριότητες των δικτύων αξιωματικών συνδέσμων στα οποία διαθέτει αντιπρόσωπο καθώς και σχετικά µε την κατάσταση στη χώρα υποδοχής, όσον αφορά θέματα σχετικά µε την παράνομη μετανάστευση.»
      Θα πρέπει να υπομνησθεί ότι, σύμφωνα με το άρθρο 4 παράγραφος 1 του κανονισμού, όλοι οι αξιωματικοί σύνδεσμοι μετανάστευσης (ILO) που είναι τοποθετημένοι στην εκάστοτε τρίτη χώρα συμβάλλουν στη σύνταξη της εν λόγω έκθεσης.
      Η έκθεση έχει δύο μέρη:
      
                  1.
               
               
                  Δραστηριότητες του δικτύου ILO.
               
            
                  2.
               
               
                  Κατάσταση στη χώρα υποδοχής όσον αφορά θέματα σχετικά με την παράνομη μετανάστευση.
               
            Η έκθεση θα πρέπει να βασίζεται σε πραγματολογικά στοιχεία και αριθμούς, όποτε είναι δυνατό, και σε αξιόπιστες πηγές πληροφοριών. Εάν δεν υπάρχουν τέτοιες πηγές, αυτό θα πρέπει να αναφέρεται στην έκθεση. Τα στατιστικά στοιχεία θα πρέπει να παρέχονται σύμφωνα με τους σχετικούς ορισμούς που έχουν συμφωνηθεί από τα κράτη μέλη στο πλαίσιο του CIREFI. Οι περιγραφές και οι αξιολογήσεις που ζητούνται από την παρούσα μορφή θα πρέπει να είναι σχετικά σύντομες και να στηρίζονται σε πραγματολογικά στοιχεία, όποτε είναι δυνατόν. Στην έκθεση παρακαλούμε να επισημαίνετε μόνο τις σχετικές με το θέμα πληροφορίες ώστε να αξιολογείται σωστά η κατάσταση.
      Εάν δεν έχουν σημειωθεί αλλαγές σε σχέση με θέματα που έχουν ήδη καλυφθεί από προηγούμενες εκθέσεις, θα πρέπει να γίνεται σχετική αναφορά. Όποτε είναι δυνατό, η έκθεση θα πρέπει να εστιάζεται στις εξελίξεις κατά την περίοδο αναφοράς σε σύγκριση με την προηγούμενη έκθεση που είχε συνταχθεί για την ίδια χώρα υποδοχής.
      Η συμπληρωμένη έκθεση θα πρέπει να αντιμετωπίζεται ως έγγραφο «RESTREINT UE», θα πρέπει δε να τηρούνται οι σχετικές διατάξεις της απόφασης 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου (1).
      I.   ΔΡΑΣΤΗΡΙΟΤΗΤΕΣ ΤΟΥ ΔΙΚΤΥΟΥ ILO
      1.   Κατάλογος κρατών μελών που τοποθέτησαν ILO στη χώρα
      
                  Κράτος μέλος
               
               
                  Αριθμός ILO
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            
                   
               
               
                   
               
            2.   Έχει συσταθεί δίκτυο συνεργασίας σύμφωνα με το άρθρο 4 του κανονισμού; (παρακαλούμε να υπογραμμίσετε την αντίστοιχη απάντηση)
      
                  ΝΑΙ
               
               
                  ΌΧΙ
               
            2.1.   Εάν απαντήσατε «ΌΧΙ», παρακαλούμε να αναφέρετε τους κυριότερους λόγους:
      2.2.   Εάν απαντήσατε «ΝΑΙ», παρακαλούμε να αξιολογήσετε τη χρησιμότητα γενικά των δραστηριοτήτων που διεξάγονται στο πλαίσιο του δικτύου με 1 ως 5. (1 = καθόλου χρήσιμη, 5 = πολύ χρήσιμη)
      2.3.   Τι είδους δραστηριότητες έγιναν κατά την περίοδο αναφοράς; (παρακαλούμε να υπογραμμίσετε την αντίστοιχη απάντηση ή απαντήσεις).
      
                  1.
               
               
                  Συνεδριάσεις
               
            
                  2.
               
               
                  Ανταλλαγή πληροφοριών και πρακτικών εμπειριών
               
            
                  3.
               
               
                  Συντονισμός των θέσεων που θα υποστηριχθούν κατά τις επαφές με επιχειρήσεις μεταφορών
               
            
                  4.
               
               
                  Κοινά εξειδικευμένα εκπαιδευτικά μαθήματα
               
            
                  5.
               
               
                  Διοργάνωση ενημερωτικών συναντήσεων/σεμιναρίων για τα μέλη του διπλωματικού και προξενικού προσωπικού των κρατών μελών στη χώρα υποδοχής
               
            
                  6.
               
               
                  Υιοθέτηση κοινών προσεγγίσεων όσον αφορά τις μεθόδους συλλογής και υποβολής πληροφοριών στρατηγικής σημασίας
               
            
                  7.
               
               
                  Δημιουργία επαφών με παρεμφερή δίκτυα στη χώρα υποδοχής και στις γειτονικές χώρες
               
            
                  8.
               
               
                  Άλλες (παρακαλούμε να προσδιορίσετε):
               
            2.4.   Πόσο συχνά συνεδρίαζαν οι ILO κατά την περίοδο αναφοράς; (παρακαλούμε να υπογραμμίσετε την αντίστοιχη απάντηση)
      
                  Ποτέ
               
               
                  Μία φορά
               
               
                  Κάθε μήνα
               
               
                  Κάθε τρίμηνο
               
               
                  Άλλο
               
            Παρατηρήσεις:
      2.5.   Έχουν προσκληθεί άλλες οργανώσεις ή αρχές να συμμετάσχουν σε τέτοιες συνεδριάσεις; Εάν έχουν προσκληθεί, παρακαλούμε να αναφέρετε λεπτομέρειες.
      2.6.   Ποιος τρόπος ή ποια μέθοδος φάνηκε αποτελεσματικότερος(-η) στις ανταλλαγές πληροφοριών;
      2.7.   Το δίκτυο δημιούργησε επαφές ή/και έλαβε συντονισμένη θέση κατά τις επαφές με επιχειρήσεις μεταφορών; Εάν συνέβη κάτι τέτοιο, παρακαλούμε να αναφέρετε λεπτομέρειες.
      2.8.   Συμμετείχαν οι ILO σε κοινά εξειδικευμένα εκπαιδευτικά μαθήματα κατά την περίοδο αναφοράς; Εάν συμμετείχαν, παρακαλούμε να προσδιορίσετε τα μαθήματα και να τα αξιολογήσετε. (1 = καθόλου χρήσιμο, 5 = πολύ χρήσιμο)
      2.9.   Διοργάνωσε το δίκτυο ILO ενημερωτικές συναντήσεις/σεμινάρια για τα μέλη του διπλωματικού και προξενικού προσωπικού των κρατών μελών στη χώρα υποδοχής;
      
                  ΝΑΙ
               
               
                  ΌΧΙ
               
            2.9.1.   Εάν απαντήσατε ΝΑΙ, παρακαλούμε να προσδιορίσετε το θέμα της εκδήλωσης:
      2.9.2.   Παρακαλούμε να προσθέσετε κάποιες παρατηρήσεις για την εκδήλωση (αριθμός συμμετεχόντων, αντίκτυπος στην καθημερινή εργασία των συμμετεχόντων, συνέχεια που δόθηκε κ.λπ.):
      2.10.   Η συλλογή και η κοινοχρησία πληροφοριών μεταξύ των ILO γίνεται με κάποιο συστηματικό τρόπο; Εάν υπάρχει τέτοιος τρόπος, παρακαλούμε να αναφέρετε κάποια στοιχεία.
      2.11.   Δημιούργησε τακτικές επαφές το δίκτυο των ILO με μεμονωμένους ILO που έχουν τοποθετηθεί από τρίτες χώρες ή με παρεμφερή δίκτυά τους; Εάν συνέβη κάτι τέτοιο, παρακαλούμε να αναφέρετε λεπτομέρειες.
      2.12.   Παρακαλούμε να αναφέρετε συνοπτικά τις δραστηριότητες του δικτύου των ILO που έγιναν σε περιφερειακό επίπεδο κατά την περίοδο αναφοράς (δηλαδή, περιφερειακές συνεδριάσεις, κατάρτιση).
      3.   Από τότε που άρχισε να ισχύει ο κανονισμός ILO,
      
                  α)
               
               
                  ενισχύθηκε ή/και βελτιώθηκε η συνεργασία και ο συντονισμός μεταξύ των ILO που έχουν τοποθετηθεί από κράτη μέλη;
                  
                              ΝΑΙ
                           
                           
                              ΌΧΙ
                           
                           
                              ΔΕΝ ΥΠΑΡΧΕΙ ΑΜΕΣΗ ΣΧΕΣΗ
                           
                        
            
                  β)
               
               
                  η δικτύωση διευκολύνει την αποτελεσματικότερη εκτέλεση των καθηκόντων των ILO;
                  
                              ΝΑΙ
                           
                           
                              ΌΧΙ
                           
                           
                              ΔΕΝ ΥΠΑΡΧΕΙ ΑΜΕΣΗ ΣΧΕΣΗ
                           
                        
            
                  γ)
               
               
                  σαν δίκτυο, οι ILO μπορούν καλύτερα να δημιουργούν και να διατηρούν επαφές με τις αρμόδιες αρχές της χώρας υποδοχής;
                  
                              ΝΑΙ
                           
                           
                              ΌΧΙ
                           
                           
                              ΔΕΝ ΥΠΑΡΧΕΙ ΑΜΕΣΗ ΣΧΕΣΗ
                           
                        
            
                  δ)
               
               
                  θα μπορούσαν οι ILO να βοηθήσουν αποτελεσματικότερα τις δικές τους αρμόδιες αρχές να εκτελούν τα καθήκοντά τους (δηλαδή την προετοιμασία της επαναπροώθησης, τη δημιουργία επαφών στη χώρα υποδοχής, την εξακρίβωση της ταυτότητας των υπηκόων τρίτων χωρών);
                  
                              ΝΑΙ
                           
                           
                              ΌΧΙ
                           
                           
                              ΔΕΝ ΥΠΑΡΧΕΙ ΑΜΕΣΗ ΣΧΕΣΗ
                           
                        
            
                  ε)
               
               
                  βελτιώθηκε η συνεργασία με ILO που έχουν τοποθετηθεί από τρίτες χώρες;
                  
                              ΝΑΙ
                           
                           
                              ΌΧΙ
                           
                           
                              ΔΕΝ ΥΠΑΡΧΕΙ ΑΜΕΣΗ ΣΧΕΣΗ
                           
                        
            4.   Παρακαλούμε να αναφέρετε συνοπτικά τις εμπειρίες σας συνολικά και την αξιολόγησή σας για τις δραστηριότητες του δικτύου ILO.
      5.   Παρακαλούμε να υποβάλετε κάποιες προτάσεις, εισηγήσεις, οι οποίες θα μπορούσαν να βελτιώσουν ή/και να ενισχύσουν το έργο των ILO ως δικτύου στην εκάστοτε χώρα:
      II.   Η ΚΑΤΑΣΤΑΣΗ ΣΤΗ ΧΩΡΑ ΥΠΟΔΟΧΗΣ ΌΣΟΝ ΑΦΟΡΑ ΘΕΜΑΤΑ ΣΧΕΤΙΚΑ ΜΕ ΤΗΝ ΠΑΡΑΝΟΜΗ ΜΕΤΑΝΑΣΤΕΥΣΗ
      6.   Διαχείριση της μετανάστευσης, συνοριακός έλεγχος και συλλήψεις λαθρομεταναστών
      6.1.   Γενική αξιολόγηση της συνεργασίας με τη χώρα υποδοχής στον τομέα της καταπολέμησης της παράνομης μετανάστευσης
      
         Παρακαλούμε να αναφέρετε λεπτομέρειες σχετικά με την κατάσταση προόδου και την εξέλιξή της (επαφές με τις αρμόδιες αρχές, είδος βοήθειας που παρέχεται, ποιότητα των συλλεγόμενων πληροφοριών)
      
      6.2.   Άρνηση εισόδου σε όλα τα σύνορα στη χώρα υποδοχής
      
         Να συμπεριλάβετε πληροφορίες που έχετε στη διάθεσή σας, όπως αριθμητικά στοιχεία, κυριότερες χώρες καταγωγής και άλλες σχετικές πληροφορίες
      
      6.2.1.   Χερσαία
      6.2.2.   Εναέρια
      6.2.3.   Θαλάσσια (εάν υπάρχουν)
      6.2.4.   Πρόσθετες πληροφορίες/παρατηρήσεις
      6.3.   Λαθρομετανάστες που έχουν συλληφθεί στη χώρα υποδοχής
      6.3.1.   Αριθμοί και τάσεις
      6.3.2.   Χώρες καταγωγής (να απαριθμήσετε τις 10 πρώτες χώρες)
      6.3.3.   Πρόσθετες πληροφορίες/παρατηρήσεις
      6.4.   Κίνδυνοι και απειλές στα σύνορα της χώρας υποδοχής
      
         Ο κατάλογος που ακολουθεί είναι απλώς ενδεικτικός, επομένως, παρακαλούμε να συμπεριλάβετε όλες τις σχετικές πληροφορίες, εφόσον η κατάσταση το απαιτεί.
      
      
                   
               
               
                  Υποδομές
               
            
                   
               
               
                  Εξοπλισμός
               
            
                   
               
               
                  Προσωπικό
               
            
                   
               
               
                  Μεταναστευτική πίεση
               
            
                   
               
               
                  Αιτούντες άσυλο
               
            
                   
               
               
                  Εμπορία ανθρώπων
               
            
                   
               
               
                  Τρομοκρατία και διακίνηση ναρκωτικών που έχει σχέση με την παράνομη μετανάστευση
               
            6.5.   Διαδρομές και τρόπος λειτουργίας της παράνομης μετανάστευσης
      6.5.1.   Βασικές διαδρομές
      6.5.2.   Δευτερεύουσες διαδρομές
      6.5.3.   Τρόπος λειτουργίας
      6.6.   Εθνικές στρατηγικές και μέτρα για την πρόληψη και την καταπολέμηση της εμπορίας και της παράνομης μεταφοράς ανθρώπων
      
         Να περιγράψετε το είδος της στρατηγικής και των μέτρων (νομοθετικά, επιχειρησιακά, οικονομικά) και τον αντίκτυπό τους.
      
      6.6.1.   Εφαρμοζόμενες στρατηγικές και μέτρα
      6.6.2.   Σχεδιαζόμενες στρατηγικές και μέτρα
      7.   Επανεισδοχή/επαναπροώθηση των υπηκόων τους και των υπηκόων τρίτων χωρών
      7.1.   Εφαρμογή της νομοθεσίας στον τομέα της επαναπροώθησης και της επανεισδοχής
      Να περιγράψετε την ικανότητα:
      7.1.1.   Επανεισδοχής ημεδαπών και υπηκόων τρίτων χωρών στη χώρα υποδοχής
      7.1.2.   Επαναπροώθησης λαθρομεταναστών από το έδαφος της χώρας υποδοχής
      7.2.   Ημεδαποί και υπήκοοι τρίτων χωρών στους οποίους επιτράπηκε εκ νέου η είσοδος στη χώρα υποδοχής
      7.2.1.   Αριθμοί
      7.2.2.   Χώρες επαναπροώθησης
      7.3.   Εξακρίβωση της ταυτότητας των ημεδαπών χωρίς έγγραφα που πρόκειται να επαναπροωθηθούν από άλλη χώρα
      7.3.1.   Διαδικασίες που ακολουθήθηκαν
      7.3.2.   Μέσος χρόνος έκδοσης εγγράφων επαναπροώθησης
      7.3.3.   Συνεργασία μεταξύ του δικτύου ILO και των αρμόδιων αρχών (μορφές, επίπεδο, αποτελεσματικότητα συνεργασίας)
      7.3.4.   Αποδοχή ταξιδιωτικής επιστολής Ευρωπαϊκής Ένωσης ή άλλων ταξιδιωτικών εγγράφων που εκδίδονται από τη χώρα επαναπροώθησης
      7.4.   Δημοτολόγια
      7.4.1.   Ύπαρξη κεντρικού δημοτολογίου
      7.4.2.   Χρήση του δημοτολογίου για την εξακρίβωση της ταυτότητας των ατόμων που πρόκειται να επαναπροωθηθούν
      7.5.   Πόροι της χώρας υποδοχής για τους επαναπροωθούμενους μετανάστες (ημεδαποί και υπήκοοι τρίτων χωρών)
      7.5.1.   Νομικές, οικονομικές και διοικητικές ικανότητες στον τομέα της υποδοχής
      7.5.2.   Νομικές, οικονομικές και διοικητικές ικανότητες στον τομέα της επανένταξης
      7.6.   Προγράμματα εθελούσιας επιστροφής για υπηκόους της χώρας υποδοχής και υπηκόους τρίτων χωρών (συμπεριλαμβανομένων των πληροφοριών για τα εν λόγω προγράμματα)
      
         Να παράσχετε γενικές πληροφορίες
      
      8.   Νομικές, θεσμικές και οικονομικές ικανότητες της διαχείρισης της μετανάστευσης
      8.1.   Εφαρμογή της εθνικής νομοθεσίας στη διαχείριση των μεταναστευτικών ρευμάτων
      
         Να παράσχετε πληροφορίες σχετικά με την κατάσταση προόδου και την εξέλιξή της κατά την περίοδο αναφοράς
      
      8.1.1.   Έλεγχοι στα σύνορα
      8.1.2.   Ευθύνη των μεταφορέων
      8.1.3.   Ποινές για τους υπευθύνους παράνομης μεταφοράς μεταναστών και εμπορίας ανθρώπων
      8.1.4.   Ποινές για την πλαστογράφηση και χρήση πλαστών ταξιδιωτικών εγγράφων
      8.1.5.   Ποινές για τους μεσάζοντες και τους παρέχοντες αδήλωτη εργασία
      8.2.   Διοικητική ικανότητα συμπεριλαμβανομένων των ανθρώπινων και οικονομικών πόρων
      
         Παρακαλούμε να σχολιάσετε το επίπεδο των πόρων σε σχέση με το φόρτο εργασίας
      
      8.2.1.   Φύλακες συνόρων
      8.2.1.1.   Χερσαία σύνορα
      8.2.1.2.   Θαλάσσια σύνορα (εάν υπάρχουν)
      8.2.1.3.   Εναέρια σύνορα
      8.2.2.   Αστυνομικές δυνάμεις για την καταπολέμηση της παράνομης μετανάστευσης, της παράνομης μεταφοράς μεταναστών και της εμπορίας ανθρώπων και διεθνής αστυνομική συνεργασία
      8.3.   Εκπαίδευση και κατάρτιση προσωπικού
      
         Να παράσχετε ορισμένες πληροφορίες για το είδος και το επίπεδο κατάρτισης/εκπαίδευσης συμπεριλαμβάνοντας συμπληρωματικές παρατηρήσεις, εφόσον το κρίνετε απαραίτητο
      
      8.3.1.   Φύλακες συνόρων
      8.3.2.   Αστυνομικές δυνάμεις για την καταπολέμηση της παράνομης μετανάστευσης, της παράνομης μεταφοράς μεταναστών και της εμπορίας ανθρώπων
      8.3.3.   Αστυνομικές δυνάμεις αρμόδιες για τη διεθνή συνεργασία
      8.4.   Ικανότητα και χρηματοδότηση στέγασης των παρανόμως διαμενόντων προς απέλαση, συμπεριλαμβανομένων των αιτούντων άσυλο των οποίων η αίτηση απορρίφθηκε
      
         Να περιγράψετε την κατάσταση σε σχέση με τις πραγματικές ανάγκες/αριθμό υποθέσεων
      
      8.5.   Διαθεσιμότητα συστημάτων συλλογής δεδομένων και επεξεργασία πληροφοριών σχετικά με την παράνομη μετανάστευση
      
         Να περιγράψετε την κατάσταση προόδου και τυχόν βελτιώσεις κατά την περίοδο αναφοράς
      
      8.6.   Προώθηση και υλοποίηση εκστρατειών ενημέρωσης για τα προβλήματα και τους κινδύνους της παράνομης μετανάστευσης
      
         Παρακαλούμε να περιλάβετε γενικές πληροφορίες
      
      9.   Πολιτική θεώρησης διαβατηρίων και ασφάλεια εγγράφων
      9.1.   Πολιτική θεώρησης διαβατηρίων
      9.1.1.   Επάρκεια του καταλόγου των χωρών για τις οποίες απαιτείται θεώρηση διαβατηρίου στο πλαίσιο των μεταναστευτικών ρευμάτων
      
         Να παράσχετε σύντομη αξιολόγηση της κατάστασης, από αυτήν την άποψη, στη χώρα υποδοχής
      
      9.1.2.   Να αξιολογήσετε τα κριτήρια και την τυποποιημένη διαδικασία για τη θεώρηση διαβατηρίων
      9.2.   Ασφάλεια ταξιδιωτικών εγγράφων, θεωρήσεων διαβατηρίου, αδειών διαμονής και εγγράφων ταυτότητας
      9.2.1.   Συμμόρφωση με τα πρότυπα ICAO (συμπεριλαμβανομένης της ένταξης βιομετρικών δεδομένων)
      9.2.2.   Κατάσταση στη χώρα υποδοχής όσον αφορά την πλαστογράφηση εγγράφων
      10.   Άλλες παρατηρήσεις και σχετικές πληροφορίες σχετικά με την κατάσταση στη χώρα/περιφέρεια υποδοχής σχετικά με την παράνομη μετανάστευση (δηλαδή δυσλειτουργία της διοικητικής υπηρεσίας που είναι αρμόδια για τη διαχείριση της μετανάστευσης και για την καταπολέμηση της παράνομης μετανάστευσης· περιστατικά ή συμβάντα κατά την περίοδο αναφοράς που ενδέχεται να οδηγήσουν σε νέες εξελίξεις όσον αφορά τα ρεύματα παράνομων μεταναστών)
      11.   Προτάσεις σχετικά με τρόπους και μέσα στήριξης της χώρας υποδοχής για την πρόληψη παράνομων μεταναστευτικών ρευμάτων που προέρχονται ή διέρχονται από το έδαφός της (δηλαδή πιθανές κοινοτικές δράσεις)
      
         (1)  ΕΕ L 101 της 11.4.2001, σ. 1.